**LIETUVOS RESPUBLIKOS VALSTYBINĖS MAISTO IR VETERINARIJOS TARNYBOS DIREKTORIAUS**



**ĮSAKYMAS**

**DĖL VALSTYBINĖS MAISTO IR VETERINARIJOS TARNYBOS DIREKTORIAUS 2006 M. BALANDŽIO 12 D. ĮSAKYMO NR. B1-281 „DĖL GYVŪNŲ UŽKREČIAMŲJŲ LIGŲ KONTROLĖS“ PAPILDYMO**

2008 m. vasario 26 d. Nr. B1-125

Vilnius

Įgyvendindamas 2005 m. gegužės 23 d. Komisijos sprendimą 2005/393/EB dėl apsaugos ir priežiūros zonų, susijusių su mėlynojo liežuvio liga, ir judėjimui iš tų zonų ir per tas zonas taikomų reikalavimų (OL 2005 L 130, p. 22) ir siekdamas sustiprinti galvijų tuberkuliozės, enzootinės galvijų leukozės ir galvijų bruceliozės kontrolę,

papildau Gyvūnų užkrečiamųjų ligų kontrolės programą, patvirtintą Valstybinės maisto ir veterinarijos tarnybos direktoriaus 2006 m. balandžio 12 d. įsakymu Nr. B1-281 „Dėl gyvūnų užkrečiamųjų ligų kontrolės“ (Žin., 2006, Nr. [48-1760](https://www.e-tar.lt/portal/lt/legalAct/TAR.8104B04EA27B)), šiais 3.11.3, 17.6, 18.11 ir 20.4 punktais:

„3.11.3. parduodamiems galvijams turi būti atlikti galvijų tuberkuliozės, enzootinės galvijų leukozės ir galvijų bruceliozės tyrimai ir gauti neigiami tyrimų rezultatai.“;

„17.6. mėlynojo liežuvio ligos, įtarus susirgimą ar prireikus karantinuojant gyvulius.“;

„18.11. mėlynojo liežuvio ligą:

18.11.1. karantinuojamiems galvijams,

18.11.2. įvežtiems iš Europos Sąjungos valstybių narių ar jų regionų, kuriems taikomi apribojimai pagal 2007 m. spalio 26 d. Komisijos reglamentą (EB) Nr. 1266/2007 dėl Tarybos direktyvos 2000/75/EB įgyvendinimo taisyklių, susijusių su tam tikrų mėlynojo liežuvio ligai neatsparių rūšių gyvūnų kontrole, stebėsena, priežiūra ir judėjimo ribojimais (OL 2007 L 283, p. 37).“;

„20.4. mėlynojo liežuvio ligą:

20.4.1. karantinuojamoms avims ir ožkoms,

20.4.2. įvežtoms iš Europos Sąjungos valstybių narių ar jų regionų, kuriems taikomi apribojimai pagal reglamentą (EB) Nr. 1266/2007.“

DIREKTORIUS KAZIMIERAS LUKAUSKAS